Nurmela palaa harjoituksiin
Maanantai 23.7.2007 klo 22.21
HJK on saamassa sairastuvalta kovan vahvistuksen mukaan tuleviin otteluihin.
Joukkueen kapteeni Mika Nurmela on toipunut hyvää vauhtia polvileikkauksestaan ja maajoukkuemiehen on määrä palata joukkueen harjoituksiin jo tiistaina.
Jos Nurmelan polvi kestää, hän saattaa pelata jo torstain liigaottelussa MyPaa vastaan. Joka tapauksessa Nurmelan odotetaan olevan pelikunnossa ensi viikolla, kun HJK pelaa Uefa-cupin karsintojen toisessa osaottelussa FC Etzellaa vastaan.
Keskikenttämies Erfan Zeneli joutuu sen sijaan magneettikuviin. Zenelin polvi vääntyi ensimmäisessä Etzella-ottelussa. Vamman ei odoteta olevan vakava, mutta se selviää lopullisesti tarkemmissa tutkimuksissa.
STT
Luetuimmat nyt Iltalehti.fi:ssä
ILMOITUS
150 tuoreinta juttua
Ajassa
Vapaalla
×